Diari Oficial de la Generalitat Valenciana


Sumari del DOGV 8227, del 05-02-2018 (2018/584)

RESOLUCIÓ de 15 de gener de 2018, de la Presidència de la Generalitat, per la qual es revoca l'exempció de l'obligació de mantindre el lloc de secretaria de la Mancomunitat Intermunicipal de l'Horta Sud, per personal funcionari d'administració local amb habilitació de caràcter nacional pertanyent a la subescala de secretaria intervenció.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8227

Data del DOGV
:   05-02-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/584


Data del document
:   15-01-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 15 de gener de 2018, de la Presidència de la Generalitat, per la qual es revoca l'exempció de l'obligació de mantindre el lloc de secretaria de la Mancomunitat Intermunicipal de l'Horta Sud, per personal funcionari d'administració local amb habilitació de caràcter nacional pertanyent a la subescala de secretaria intervenció. [2018/584]  
Per l'Ordre de 18 de gener de 2005, de la Conselleria de Justícia i Administracions Públiques (DOGV 4931, 25.01.2005) es va aprovar la creació, la classificació i l'exempció de l'obligació de mantindre el lloc de secretaria de la Mancomunitat Intermunicipal de l'Horta Sud, i es va indicar que les funcions reservades a aquest lloc serien exercides per un funcionari d'administració local amb habilitació de caràcter nacional, d'algun dels municipis que la integren, mitjançant el sistema d'acumulació.  
La Mancomunitat Intermunicipal de l'Horta Sud, en la sessió plenària celebrada el dia 12 de juliol de 2017, va acordar la revocació de l'exempció del manteniment del lloc de secretaria, sol·licitada en el ple de data 24 de març de 2004 i autoritzada per la Conselleria de Justícia i Administracions Públiques, mitjançant l'Ordre de 18 de gener de 2005; mantindre la classificació del lloc de treball de secretaria-intervenció en classe tercera perquè puga ser proveït per funcionaris amb habilitació de caràcter nacional pertanyents a la subescala de secretaria-intervenció; donar tràmit d'audiència, per un termini de deu dies, a les funcionàries que tenen acumulades les funcions de secretaria i d'intervenció, perquè manifesten les al·legacions que estimen pertinents; i que, de no presentar-se cap o no manifestar oposició a l'acord, entendre'l definitiu i traslladar-lo a la Presidència de la Generalitat per a fer efectiva la revocació de l'exempció sol·licitada.  
Sol·licitat el preceptiu informe a la Diputació Provincial de València, aquesta ha emés un informe favorable a la revocació de l'exempció sol·licitada mitjançant l'acord adoptat en la sessió de data 26 de setembre de 2017, i assenyala que, «d'acord amb el que preveu l'article 3 del Decret 32/2013, del Consell, per al manteniment de la classificació de la plaça en classe tercera, hauria de quedar acreditat en l'expedient que el pressupost de la Mancomunitat és inferior a 3.000.000 d'euros». A aquest respecte, cal indicar que aquest article té una altra redacció aprovada pel Decret 155/2013, d'11 d'octubre, del Consell, pel qual es modifica el Decret 32/2013, de 8 de febrer, del Consell, de règim jurídic del personal funcionari amb habilitació de caràcter nacional en l'àmbit territorial de la Comunitat Valenciana. En l'esmentada modificació normativa ja no s'exigeix el límit pressupostari per a la creació, la classificació i la supressió dels llocs reservats a personal funcionari amb habilitació nacional en les mancomunitats de municipis.  
  
La Mancomunitat Intermunicipal de l'Horta Sud té classificat el lloc de secretaria en classe tercera, i consta, en l'expedient, el tràmit d'audiència al personal funcionari que fins a aqueix moment havia exercit les funcions, així com que no es varen presentar al·legacions.  
Vistos els antecedents indicats i en virtut del que disposen els articles 164.3, 166 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com els articles 2 i 13 al 15 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
  
Primer  
Revocar l'exempció de l'obligació de mantindre el lloc de secretaria de la Mancomunitat Intermunicipal de l'Horta Sud, atorgada per l'Ordre de 18 de gener de 2005, de la Conselleria de Justícia i Administracions Públiques.  
  
Segon  
Mantindre la classificació del lloc de secretaria-intervenció de la Mancomunitat Intermunicipal de l'Horta Sud com reservat a personal funcionari d'administració local amb habilitació de caràcter nacional pertanyent a la subescala de secretaria intervenció.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament un recurs contenciós administratiu davant el Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques; cal tindre en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no es pot interposar un recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació d'aquesta resolució en el Diari Oficial de la Generalitat Valenciana.  
  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 15 de gener de 2017.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.